Downloaded from YTS.MX
Official YIFY movies site: YTS.MX
Smiley, koliko je 11 puta 12? -To je prelako. 132!
A 25 puta 52? -1300. - Moja mala je genije!
Tatice, jesi li ti dobar ili loš čovjek?
Zašto pitaš? -U mom si sinoćnjem snu bio loš.
Koliko sam loš bio? -Udario si me. -Jesam li ikad to učinio?
Nisi. -Eto. -Ali boljelo je.
Znaš što sam sinoć sanjala? - I da znam, ne bih ti rekao.
Onda ću ti reći. Pomogla sam baki da se okupa.
To je sjajno! -Smiley je tako dobra. Baki će biti drago.
Tatice, imam pitanje.
Koliko je nula plus nula? -Nula. -Nije.
Nula plus nula je osam. Jedna nula je gore, a druga dolje.
Je li to to? -Da, to je ime moje majke.
Tko joj je ostavio cvijeće?
Mama nije imala drugu obitelj. - Možda su ostavili na pogrešan grob.
Ma daj. Svi su grobovi označeni.
Sigurno je imala bliskog prijatelja.
Tko bi joj ostavio cvijeće? -Ja.
Kako bi to mogla biti ti? - Onda je to bila Smiley.
Hajde, izvadi sve odjednom.
Takav je običaj.
Je li ovako u redu? - Čekamo te. -Učinimo to.
Prvi naklon.
Drugi naklon.
Treći naklon.
Mama, došli smo kako bismo ti odali počast.
Krenimo.
To je sve?
Mama je mrzila okolišanje. Hajmo. Nema smisla biti djetinjast.
Trebalo nam je sat vremena dovde, a gotovi smo za 10 minuta.
Rugaš se mojoj sestri? - Ne bih se usudio.
Tvoj otac...
Imaš oca, zar ne? - Što to govoriš?
Mislim na tvog biološkog oca. Mislim da je to bio on.
Nemam oca. Shvati to.
Jeste li završili sa sastankom?
Tatice! Teta te zove! - Nemoj da tvoja sestra vidi ovo.
Evo nas.
Smiley, veži se. -Jesam.
Tatice, ruka ti je puna glista.
Tako izgleda. - Maštovita je na mene.
I na mene! -Molim?
Jesi li ikad vidjela gliste, Smiley?
Da, kad me tetak poveo na pecanje. Čak sam ih dodirnula.
A da? -Da.
Vidiš, Smiley je kao ja. - Usredotoči se na vožnju.
TRADICIONALNI RESTORAN
Zdravo g. Gu. - Zdravo, gđice Beihua.
Jeste li jeli? -Nisam. - Želite li nešto pojesti?
Znate, u današnje se vrijeme cure izgladnjuju.
Već ste prilično mršavi.
Dobar tek. Moram na posao. -Sigurno nećete jesti?
Vratila si se. -Jučer sam poslikala većinu.
Danas još samo nekoliko. - U redu, hajde. -Hvala.
Češnjak. -Hvala. - S njim bude ukusnije.
U današnje vrijeme samo 50-godišnjaci vole ovu hranu.
Uz nju osjećaju nostalgiju.
Mladi ljudi, ne uključujući tebe, naravno, ne vole moju hranu.
Njihov gubitak.
Na primjer, ova mlada dama... Super je.
Jučer je cijeli dan fotografirala. A danas se vratila.
Nažalost, ne voli moju hranu.
Uglavnom, uživaj u jelu. -Hvala.
Možete li dodati korijandar? -Da.
Narežite tofu. -U redu.
BEIHUA: OVO JE NAŠA TREĆA SURADNJA, POČASTITE ME PIĆEM.
DANAS SE PRIKAZUJE: "BURNING" LEEJA CHANG-DONGA
Pokažite mi svoja stopala. -Zašto?
Samo ih pokažite.
Tipični čovjek iz Pekinga. -Tako je.
Nosili ste iste cipele tri puta za redom.
Lijene staračke cipele... Lako za čovjeka poput mene.
Ne povlačite se, pokažite mi.
Da vidim. Ostanite ovako.
Gđice Beihua, mogu li vas pitati kako se zovete?
Jedno piće i već se zbližavamo? - Ispričavam se. -Ne, u redu je.
U redu, ali imam dugačko ime.
Ouyang Wenhui. -Starija sestra...
Starija sestra? Zar ste pijani? -Ne. Samo...
To ime priliči starijoj sestri. -Priliči starijoj sestri?
G. Gu, zar ste skrenuli od pisanja recenzija hrane?
Priliči starijoj sestri! Svašta!
Kako želite da vas zovem? -Može Ouyang.
Može Wenhui. Beihua isto može.
Ako inzistirate na "starijoj sestri", mogu živjeti s tim.
Što misliš o meni?
Pa...
Upravo si prešao na "ti". To je korak unaprijed.
Nisam tako mislio. - A kako si mislio?
Samo bih volio znati... U očima mlade dame poput tebe...
Što misliš o meni.
Sredovječni muškarac. Oženjen ili rastavljen.
Nisam mislio na to. -"Nisam mislio na to."
Treba ti bolja doskočica. -Oprosti.
Prilično si čudan. Ali to nije tako loše.
Kako to misliš? - Nije nepodnošljivo.
Što je?
To je normalno za sredovječnog čovjeka.
Nisam čudan, zar ne? -Nije čudno da me zoveš starijom sestrom?
Jesi li čula za Ouyanga Haia? -Naravno.
Bio je moj junak u osnovnoj školi.
Jeste li u rodu?
Misliš da su svi s istim prezimenom u rodu?
Ouyang... Najčešće složeno prezime.
Prema popisu iz 2008., postoji 880.000 Ouyangovih.
Otad ih se vjerojatno još razmnožilo.
"Razmnožilo"... Nije li to vulgarno? - Nije vulgarno govoriti otvoreno.
Složena prezimena su misteriozna.
Zhuge Liang. Sima Qian.
Shangguan Yunzhu.
Ximen Qing, ženskar. - Jako smiješno.
Odakle si?
To je tvoj ulet? Još jedan mali korak unaprijed.
Nisam tako mislio. Samo sam znatiželjan.
Moj nadimak Beihua trebao bi ti nešto govoriti.
Ne mogu pogađati u ovom stanju. -Beihua, cvijet sjevera.
Ja sam "Cvijet Beidaihea". -Beidaihe.
Mogli bismo jednom otići tamo.
Želiš zuriti u more sa mnom? -Nisam tako mislio.
Prvo pređeš na "ti", onda me pitaš što mislim o tebi.
Sad me pitaš za rodni grad i predlažeš da ga posjetimo zajedno. Što ti je?
Koji vrag?
Zašto ne koristiš mobitel?
Ne želiš odati svoj broj.
Ti si prava misterija.
Halo, tko je to?
Halo? Ovdje Gu.
Tko je to?
Vi ne... Nazvali ste pogrešan broj?
Ovdje Gu Yunlai. Želite razgovarati sa mnom?
Mislim da imate pogrešan broj. Poklopit ću.
Nisi uspio dobiti?
Hej. -Šogore.
Kasno je. Još si budan? -Otvori vrata.
Gdje si? -Ispred vrata.
U ovo doba noći... -Otvaraj.
Pio si? -Samo da je vidim i idem. - Sutra ćeš. -Samo da je vidim.
Ako probudiš Smiley, tvoja će sestra poludjeti.
Odlazi! -Sestro, lako te probuditi. -Pijan si! Odlazi!
Jesi li sad sretan? Odlazi!
Hajde!
Samo si mi ostavio poruku, bez objašnjenja?
Duga priča. -Počni s time kako si upoznao Gua Yunlaia.
To je bilo prije više od 20 godina. -Nemoguće!
Imao sam pet godina, a moja sestra 13. Mama je izbacila Gua Yunlaia.
Zna li moja sestra za to? - Nikad joj ne bih rekao to.
Ubila bi me da sazna.
Nastavi.
Nedugo nakon što sam oženio tvoju sestru,
Gu Yunlai je došao do mene, htio je porazgovarati.
Govorio je o gadnoj naravi tvoje sestre, na mamu je.
Potaknuo me da je toleriram. Pitao sam ga gdje živi.
Rekao je u Beidaiheu i da dolazi u Peking dvaput godišnje.
Kontaktirao me kako bih mu se mogao obratiti u hitnom slučaju.
Ne razumijem, zašto ti se obratio?
Najbolje je imati nekoga izvana. -Izdajice!
Ti si mu rekao da je mama umrla? Što si mu još rekao?
Ne puno. Za tvoje vjenčanje, za Smileyno rođenje. To je sve.
Dolazi u Peking dvaput godišnje. Za tvoj i sestrin rođendan.
Nakratko razgleda i otiđe.
Uvijek dolazi biciklom. To je gotovo 300 km. -Zašto?
Ne želi koristiti javni prijevoz.
Tražio je da mi daš njegov broj? -Ne.
Smatrao sam da je vrijeme da ti kažem.
Nedugo nakon majčine smrti, još je jednom došao.
Biciklom. -Da.
Ponudio sam mu da ga odvezem natrag. Odbio je.
Htio se polako vratiti, usput noćeći u hostelima.
Trebala su mu tri ili četiri dana.
Htio je da te nagovorim da manje piješ.
Ili još bolje, da prestaneš piti.
Jedan, dva, tri, četiri, pet, šest, sedam, osam.
Jedan, dva, tri, četiri...
Upravo sam nešto sanjala. Plesao si s nekom ženom.
Tvoji su pokreti bili čudesni.
'Jutro, brate Gu. -'Jutro.
Čeka te neka manekenska gaža? -Ne.
Mjesec dana nisam imao gažu.
Ali moram ostati u formi.
Ispričavam se. - Oprostite, ne vidim iza sebe.
Oprostite, ja sam kriv.
Ne izgledate baš dobro. -Doista? - Radite što i ja, hodajte unatrag.
Podiže duh. -Hvala.
Vruća kava.
Ove fotografije dobro izgledaju.
Vidi tko ih je napravio.
Jesi li bio unutra? - Gdje? -Ondje.
Naravno. Odrastao sam u ovom kvartu.
Kad si došao ovamo? -Ne sjećam se, bio sam premlad.
Najvjerojatnije dok me tata još nosio.
Koliko je on sada star? -Crknuo je.
To je uvredljivo prema tvom ocu.
Pokaži mi stopalo. - Zašto? -Samo ga pokaži.
Imitiraš me?
Tako si sinoć plesao u mom snu.
Znaš da je to kula bez sjene? - Što to znači? -Visoka kula,
ali ne baca sjenu, bez obzira na to koje je doba dana.
Ma daj! Mora bacati sjenu.
Teoretski, da. Ali odavde je ne možemo vidjeti.
Koliko je daleko? -Jako daleko.
Negdje na "Tibetanskoj visoravni".
Šališ se!
KULA BEZ SJENE
Kamo ćemo? -Vidjet ćeš.
Hajde! Bojiš se?
Imate li rezervaciju? -Ne, ali možemo li prvo vidjeti sobu?
U redu. Kakvu sobu želite? -Vidjela sam da imate potkrovnu sobu s prozorima.
Možemo li je vidjeti? - Potkrovlje? -Da.
ROLAND BARTHES: FRAGMENTI LJUBAVNOG DISKURSA
Slobodna je. -U redu, pogledajmo je. -Naravno.
Ne želiš pogledati? -Idi sama. Ako ti odgovara, u redu je.
U redu.
Oprostite, imam uganut gležanj. Možete li otići gore sami? -U redu.
Da? -To je moje. -Oprostite.
Volite filozofske knjige? -Je li to problem? -Nisam tako mislio.
Naslov je obmanjujući.
Odakle ste? -Iz malog grada. -Gdje?
Znate za Yibin? - Grad ljutih rezanaca!
Većina prvo pomisli na alkoholna pića "Wu Liang Ye".
Kakva je soba? -Nešto je iskrsnulo, doći ćemo drugi dan.
Dobro ste se slagali. - Kako to misliš? -Ti i cura.
Zgodna je, zar ne?
Je li uvijek ovako izgledalo? - Kako? -Malo čudno.
Što je čudno? -Izgleda previše retuširano.
Sve su ponovno obojili prije par godina.
Ponovno obojili... A iznutra?
Mogli bismo kod mene. -Samo sam bila znatiželjna. Zašto bismo išli kod tebe?
Ne želiš pogledati unutra? - Kako je? -Sve je bijelo.
Bijeli zidovi, bijele pločice. Sliči... -Sliči čemu?
Čemu sliči?
Ovo izgleda netaknuto. - Prije ili kasnije...
Ovo je hram "Guangji"? -Da.
Kamo ćeš?
Za što se najbolje moliti u ovom hramu? - Za brak. -Molio si se ovdje? -Nisam.
To objašnjava tvoj razvod. -Kako znaš da sam rastavljen? -Pretpostavljam.
Vratili ste se! Želite potkrovlje?
Osobne iskaznice, molim. -Osobnu.
Hvala.
Ja ću nas prijaviti, on može ići gore. -U redu.
Ključ. Idi gore.
Halo? Što ima, tata? Mama je opet ljuta na tebe?
Da, na poslu sam.
Gđice, vaša osobna. -Ne mogu sada razgovarati. Bok.
Drugi ključ.
Je li moj dečko prestar? Prilično očito, zar ne?
Izvukla sam deblji kraj.
Zaljubljen si u sebe? -Molim? - Zuriš u svoj odraz u zrcalu.
Nije li to samoljubivo? - Onda ću zuriti u tebe.
Radije zuri u zrcalo. - Tvoj je odraz u zrcalu.
Želim te poljubiti. Smijem li?
Što to radiš? -Bez gledanja. I bez jezika.
Ja ljubim tebe, a ne obrnuto. Zapamti to.
Obziran si. -Molim? - Žvakao si žvakaću?
Zar ćeš cijeli dan sjediti ovdje?
Ne želim to raditi. Smeta li ti to? -Što to radiš?
Ne glumi da ne znaš. - Što sam sad učinio?
Samo želim mirovati. Ništa ne raditi.
Podsjećaš me na nekoga. -Na koga?
Neću ti reći.
Sve bijelo...
Bijeli zidovi, bijele pločice. Kako si rekao da izgleda tvoj dom?
Kao bolnica.
OPROSTI, ŠOGORE, SPAVAŠ LI?
ZNAŠ LI KOLIKO JE SATI? KOJI TI JE VRAG?
Kontrola brzine za 700 metara.
Ne znam što je to, ali ne mogu zaspati.
DOLAZIM U BEIDAIHE.
Halo? Ovdje Gu. Tko zove?
Jeste li nazvali pogrešan broj? Zovem se Gu Yunlai.
Trebate me?
Žao mi je, poklopit ću.
Vraćam se u podne. Nemam mobitel.
Ako je važno, pokušajte ponovno danas popodne.
Žao mi je, poklapam.
Idemo se naći s njim? - Ne, prerano je i pada kiša.
Ti rijetko posjećuješ, a ja sam rijetko slobodan.
Možda mogu organizirati drugi put, g. Hou. Vrijeme je...
Gđo Hua, uzorna ste supruga. Predobri ste prema g. Huau.
Ali to kako vas tretira...
PREMOTAVANJE...
Mrzim taticu! I prošli je put kasnio. Što se dogodilo?
Tata te voli najviše na svijetu. - Zašto onda nije ovdje?
Što je? -Moja velika glava! Ne bojim se kiše!
Velike se glave ne boje kiše. - Pada cijeli dan, ali imam glavu.
Pada cijeli dan, ali imam glavu. -Smiley!
Bok! -Smiley! Oprosti što kasnim.
Šogore, dugo čekaš? - Kći te ne voli. -Volim!
Uzrujan si? - Neka ujak vozi.
Idemo iza.
Tatice... -Skini ruksak. -Pitat ću te nešto, da vidim znaš li.
Velika glava ne boji se kiše. - Velika glava ne boji se kiše.
Pogodi! -Što dalje? - Kiša pada cijeli dan...
Ali imam glavu! - Ali imam glavu!
Ja ću pobijediti. -Koliko je sedam plus osam? -Pet...
15! -Kako si znao da ćeš pobijediti? -Ne tako brzo!
Što je? -Oprosti, u žurbi sam zaboravio natočiti gorivo.
U redu, ali sljedeći put mi javi.
I prestani zvati usred noći. -Potrudit ću se.
Kamo si išao?
Zašto si Smiley za rođendan dao zmaja?
Dobila je što je željela. -Tatice, hoćeš li danas večerati kod mene?
Kod tebe? -Da! Tetina kuća je i moja kuća, zar ne?
Naravno. -To je moja cura!
Tata ima posla pa večeras ne mogu doći.
A za vikend? -Svakako.
Hajmo puštati zmaja! - U redu, hoćemo.
Pet plus osam. -Tri...
Jiajia, danas paziš na dućan? - Da, baka obavlja svoje poslove.
Stvarno želiš platiti? -Naravno.
Zgodnim tipovima poput tebe ne naplaćujem.
Ne možeš se oslanjati samo na izgled. -Misliš?
Možemo li se poslikati? -Zašto ne?
Sličiš jednom od mojih idola. -Kome?
Ryuichiju Sakamotu.
Brate Gu. Ovdje je preteško zaraditi za život.
Svugdje je teško.
Oprostite, brate Gu... Još vam dugujem stanarinu za prošli mjesec.
U redu je. Platit ćeš mi kad budeš imao nešto novca.
Brate Gu...
Stvarno ste dobar čovjek.
Čemu ovo služi?
To je mikrofon. Za pjevanje pjesama.
Ustani. Ustani.
Psuj na dijalektu tvog rodnog kraja.
Psuj!
Brate Gu... Ne znam kako.
Učini to i znat ćeš.
Wang Xiaochuan!
Pravi si gad!
Bezvrijedno govno!
Ti si...
Xiaochuan... Ne psujem zapravo vas.
Ne radi se o vama. Samo želim da učinite pravu stvar.
Plaća za onu gažu kasni tri mjeseca!
Donijet ću ti ulja. Ne možeš živjeti samo na instant rezancima.
Brate Gu...
Mogu li vas zagrliti?
Što je s našom družinom? Svi su mrtvi?
Okupili smo se prije nekoliko godina, ali svaki put nas je manje.
Ističe nam vrijeme. -To je depresivna perspektiva.
Reći ću nešto iskreno. Doista se divim Guu.
Što ti je? Zašto bih bio vrijedan divljenja?
Pogledaj se. Kao prvo, uživaš u samačkom životu.
Nemaš što raditi po cijeli dan. Nikad nisi u žurbi.
Otmjen si, čak i u usporedbi sa mnom.
Kao drugo, pogledaj nas ostale. Tko još nije rastavljen?
On je iznimka. Još je oženjen. Zbog ta ti se dva razloga divim.
Nekretninski si mogul, a plačeš?
Zašto plačeš? -Premda je bogataš, može plakati, u redu?
Isplači se! Plakanje je osnovno ljudsko pravo.
Brate... Razveo sam se četiri puta.
Moji su preci sigurno ljuti. Profesionalni sam rastavljač.
Kako otrcano!
Prestani se zezati. Svi ste razvedeni.
Ali ova stara cura nikad se nije udavala.
Ne brini. Naći ću ti dobrog muža.
Ona je bila cvijet naše družine. -Zajebi to.
Sada sam naborana, stara cura.
Hajde, nazdravimo za samački život.
Za samački život!
Što to radiš? - Iskreno, i ja sam rastavljen.
Kad se to dogodilo? - Prije dvije godine.
Pas koji grize ne laje. Ti uopće nisi lajao.
Jeste li ikada vidjeli kako čovjek grize psa? Večeras ću vam pokazati.
Kamo ćeš? -Razgovarati s tvojim bratom. -Vau! Vau!
Dok laješ, ne mucaš. - Ma daj, to je samo jedna riječ.
Dongzi... Tvoja sestra... Je li u redu?
Sjediš pored nje. Pitaj je sam. -Kako?
Ne misliš da je čudno? Super je, a sama je.
Možeš li vjerovati?
Rastavljen si, zar ne? Možda da vas dvoje pokušate.
Pričaš gluposti. Kad si naučio tako govoriti?
Gu!
Vidi tko je ovdje!
Stari Mu! -Sin zove oca!
Sinovi moji, svi ste se okupili danas?
Hrpa gubitnika! - I ja, "preostali cvijet".
Kad se vraćaš u Peking? Što je toliko dobro u Parizu?
Star sam, zašto bih se vraćao? - Nisi dolazio 30 godina.
Imao si san o povratku kući.
Na našoj zadnjoj večeri u Parizu
govorio je o djetinjstvu u Pekingu. - Mu, ako ne budeš dolazio,
ne samo da ćeš zaboraviti Peking, već će Peking zaboraviti tebe.
U redu. Pokažite mi što pijete.
Čekaj.
Vidi! Najbolji!
Dovraga, "Ergoutou"! -Vidiš? - Zaboravili ste odakle dolazite?
A ti baš znaš odakle dolaziš!
Pišeš li još uvijek pjesme?
Ne. -Mu, otpjevat ću ti pjesmu. -Poludio je.
"Došla je zima s ledom i snijegom
Ali moje se srce ne mijenja poput godišnjih doba
Vrijeme će donijeti novu odjeću, ali moj je teret isti
Opraštam se već 14 godina, imam osmijeh starca
Drugi jezik i druga boja kože, jako daleko
Čekat ćemo te, ma gdje god bio
Daljine ne razdvajaju bliske prijatelje
Ostavi sve sa strane, osjećaj se kao kod kuće
Koliko uspomena glazba budi?
Bezbroj riječi spaja se s bezbroj mjesta
Pobijedio ili izgubio, prijateljstvo će to podnijeti
Peking te pozdravlja, ponovno te grli
Tisućljeće genijalnosti, nikad zasjenjene
Peking te pozdravlja, sanjajmo zajedno
Tako smo dugo razdvojeni, sada smo sretno ujedinjeni
Proljeće dolazi nakon zime, sunce topi daljine
Braća ti se pridružuju na toplom čaju i vinu
Peking te pozdravlja, ponovno te grli
Mjesto razvoja i životne snage"
To je vaša kći? Preslatka je.
Zahvali se. -Hvala. -Nema na čemu. Koliko imaš godina?
Četiri. -Četiri godine! Prekrasna si. -Zahvali se divnoj gospođi.
Hvala. -Nema na čemu. Mogu li vas nešto pitati? -Pitajte.
Je li vam ona biološka kći?
Kojeg vraga hoćete? - Ništa, samo sam znatiželjna.
Jeste li poludjeli? "Samo ste znatiželjni"? Mi smo obitelj!
Pitate je li to moje dijete? -Zaustavite vlak!
Hajmo. -Što to radiš? Zašto silazimo? Ona bi trebala otići!
Hajmo, draga. - Koji ti je vrag?
Poludjela je!
Pet, šest, sedam, osam. Jedan, dva, tri, četiri,
pet, šest, sedam, osam.
Jedan, dva, tri, četiri, pet, šest, sedam, osam.
Ovdje se nalazi gnijezdo. Ovdje je već godinama.
Tu si. -Dugo se nismo vidjeli, Nan Ji.
Molim? Upravo si bila ovdje.
Gu, mogu li te nešto pitati? -Što je?
Zašto ste se razveli? - Donijet ću ti kavu. -U redu.
Iz poštovanja. -Poštovanja?
Oboje smo bili previše pristojni da to učinimo.
A onda... Vrijeme za razvod.
Mislim da se previše mojih romansi temeljilo na previše pristojnosti.
Tako je. -Što je?
Sinoć sam te sanjala. Izgledao si isto kao sada.
Zašto me stalno sanjaš? - Ti mene ne sanjaš? -Ne.
Onda sam gubitnica. Ako nekog puno gledam po danu, sanjam ga.
Hvala. -Zbog čega? -Što me sanjaš. -Jako si pristojan.
Što misliš o Nan Ji? - Molim? -Što misliš o njoj?
Nan Ji... Čudno ime, zar ne?
To joj je nadimak. - Koje joj je pravo ime?
Pitaj je sam.
Kako ste se vas dvije upoznale?
Moja je prva ljubav živjela u Parizu.
Oni su bili cimeri.
Možda i više od cimera?
Previše si maštovit. - Sjajni ste otac i kći.
Molim? Otkad smo nas dvoje otac i kći?
Netko je rekao da joj izgledaš kao otac. -A ti mi izgledaš kao majka.
Dakle, lijepo se slažemo.
Zašto si otvorila studio ovdje?
Blizu je "Bijele Dagobe". - Sviđa ti se "Dagoba"?
Moji su je preci izgradili.
Iz dinastije Yuan? -Doista?
Izmislila sam to.
Gdje si bio jučer? Nisi mi odgovorio na poruke.
Otišao sam do Beidaihea. -Nisi li rekao da bismo trebali ići zajedno?
Sljedeći put. -Htio si da te vodim tamo.
Nisam ja na gubitku. -U redu.
Moram ići, vidimo se. -Kamo ćeš?
Zdravo. -Vratili ste se, gospođice. -Da.
CENTAR ZA SOCIJALNU SKRB "CHAOYANG"
Što trebate? -Ja sam s onom mladom ženom.
Aha, zajedno ste. Jeste li u rodu? -Ja sam joj otac.
Otac? Blago vama s takvom kćeri.
Kako to mislite? -Ona već dugo volontira ovdje.
Dolazi ovamo godinama. - Mogu li ući? Ili da čekam ispred?
Nema potrebe, uđite. -Hvala.
SRODNE DUŠE DONOSE NADU
Otpjevajmo ponovno, otpočetka. Krenimo.
Stvarno me iznenađuješ. -Čime? -"Nije teško učiniti dobro djelo.
Teže ih je činiti cijeli život."
To je rekao predsjednik Mao. -Samo volim djecu. "Teže je cijeli život."
Nije lako, nije lako.
Išao si u Beidaihe. - Nije li to tvoj rodni grad?
Dugo nisam bila tamo. - Koliko dugo? -Od pete godine.
Otad se nisam vraćala. -Mislio sam da ti obitelj još uvijek živi tamo.
Kad sam imala pet, preselili smo u Guangdong.
Ali čudno je... Kad me pitaju odakle dolazim,
uvijek kažem Beidaihe. - Ne govoriš kantonskim dijalektom.
Ne govore samo Pekinžani mandarinski.
I južnjaci govore mandarinski!
Ali govore li Pekinžani kantonski? Ako smijem pitati.
Čudno je čuti kako govoriš kantonski! -Jesi li se uplašio?
Ovaj autobus završava sa smjenom. Premjestite se u autobus iza ovog.
Nije li ovo neudobno? -U redu je.
Priđi bliže. -Molim? - Stavi ruku oko mene.
Prokleti perverznjak!
Skidaj odvratnu ruku s mene! Bolesniče!
Zaustavite autobus! Ne otvarajte vrata!
Znaš kakav je bio moj otac? - Zašto me odjednom to pitaš?
Kakav je bio? -Poput čovjeka kojeg si upravo vidjela.
Kojeg čovjeka? - Zlostavljača u autobusu.
Kad sam imao pet godina, u listopadu te godine,
moj je otac zlostavljao ženu u autobusu.
Sranje. -Seksualno napastovanje. Sramota.
Mama je rekla da je to gore nego da je optužen za ubojstvo.
Izbacila ga je iz kuće. Više nam se nikad nije smio približiti.
To je mogao biti nesporazum. - Tata je to čvrsto poricao,
ali žena je bila sigurna da je to bio on.
Dobio je godinu u logoru. Više nikad nismo čuli za njega.
Kakav je tvoj otac bio? - Kakve to veze ima s tobom?
Samo sam znatiželjan.
Iskreno, nisko rangirani prodavač. Sada je u mirovini.
Mama mu po cijeli dan naređuje. -To zvuči krasno.
Nemoj me fotografirati! Pokušavaš mi ukrasti posao.
Kradeš mi posao!
Daj da vidim.
Izgledam kao huliganka. - Prilično je točna, zar ne?
Valjda jest.
Ne moraš platiti. -Ha? -Ne moraš platiti. Još imaš na računu.
Uzmi. -U redu, stavit ću to na tvoj račun.
Mislio sam da ne pušiš. - To je za prijatelja.
Moram ići.
Trebaš si nabaviti pametni mobitel. Više nitko ne koristi gotovinu.
Razmislit ću o tome. -U redu.
Zdravo, ujače iz Pekinga.
A ti si? -Ja sam Jinzi! -Jinzi...
Dugo smo bili susjedi. Jinzi, kći starog Lija.
O, Lijeva kći. Kako ti je tata? - Dobro, ali zaboravan je.
Ponekad zaboravi i vlastitu kćer.
Tako to bude kad ljudi ostare.
Tko je ovo? -Moj muž. - Zdravo, gospodine.
Izgleda ti kao otac. -Tražila sam takav tip muškarca.
Pokazujem mu gdje sam odrasla.
Želite li ući? -Ne. Samo sam vas htjela vidjeti, imamo drugog posla.
U redu.
Kako tužno! -Zašto? -Nema djece. Cijeli život živi sam.
Je li to toliko loše? - Koji ti je vrag?
Što ti pada na pamet?
"Ovo je Peking u 16.08.
Oštar, dugačak zvižduk vlaka.
Zgrada pekinške stanice trese se bez upozorenja.
Potresena, gledam kroz prozor ne znajući što se događa.
Srce me boli.
Mora da mi je kroz srce probodena majčina igla za šivanje.
U tom se trenutku moje srce pretvara u zmaja.
Vezana za njezine ruke,
uzica se steže, gotovo puca.
Moram proviriti glavom kroz prozor vlaka.
Tek sada...
Tek u ovome trenutku,
počinjem shvaćati što se uistinu događa.
Oproštajni pozdrav odnijet će željezničku stanicu.
Peking mi je i dalje pod nogama,
ali polako počinje nestajati.
Još jednom mašem Pekingu.
Želim je zgrabiti za ovratnik i reći joj:
"Pamti me zauvijek, majko Pekinže!"
Naposljetku sam nešto uhvatio.
Nebitno čija je to ruka, nikad je neću pustiti.
Jer ovo je moj Peking.
Moj Peking, posljednji put."
Wenhui? Kako su tvoje dionice? -Nemojmo o tome.
Dionice padnu, meni tlak skoči.
Upozorio sam te, ali si svejedno uložila.
Lako ti je sada mi reći.
Je li tvoj brat našao curu?
Koga briga? Vjerojatno mu je previše dosadno.
Nikakav trač? Ništa mi nemaš za reći?
Šuti i usredotoči se na kuhanje.
Nije te briga ni za koga od nas. -Nije me briga ni za koga osim Smiley.
Smiley, kad je ovo označeno? -Prošlog rujna.
Provjerimo koliko si sada visoka.
Dosta si narasla. -Ma daj!
Stani uspravno.
Da vidimo koliko si sada visoka. -Jedan, dva, tri.
Dva. -Samo dva centimetra.
Dva, tri centimetra. - Neka budu tri.
Tatice, jednog ću dana biti viša od tebe.
Da vidimo.
Imaš manje od metar. A vidi mene!
Imam 120 cm. - Imaš 120 cm!
Smiley je puno, puno viša od tate.
Tatice, koliko je mama visoka?
Ona je visoka 165 cm. - Koliko je to više od mene?
Viša je od Smiley oko 40 cm. -40 cm...
Da ti pročitam još jednu pjesmu? -Viši si 40 cm, zato pročitaj stranicu 140.
Kakav način odabira! -30... -Da vidimo koja je pjesma na stranici 140.
"Buket". "Između mene i svijeta.
Ti si uvala, jedro. Odani kraj užeta."
Smiley. -Da? -Dođi jesti s tatom. -Evo me!
Sjedni na stolac. - Nisam više malo dijete!
Smiley može sjediti gdje god želi.
Evo me.
Nema čitanja dok se jede. - Nema čitanja dok se jede.
Kad je naučila govoriti poput tebe? -Uvijek mene kriviš.
Tata, čula sam da si nekad bio pjesnik.
Da, tvoj tata piše pjesme. Evo jedne koju je napisao...
"Tamne mi noći daju par tamnih očiju,
ali ja njima tragam za svjetlošću."
To je napisao Gu Cheng. - Ne možeš prevariti Smiley.
Nitko se ne može sjetiti pjesama tvog oca.
Tatice, dugo nisi jeo ovdje. -Doista?
Da. Tatica ima puno posla? -Da. Najzaposleniji je čovjek na svijetu.
Mojim se kolegama sviđaju tvoje recenzije na društvenim mrežama.
Isprobavaju restorane o kojima ti pišeš.
Jedeš u njima? To je sve samo reklama.
S mojim tatom nema zajebancije!
Smiley, ne psuj. -To je naučila od tebe. Ne negiraj!
Tko je bila ta cura?
Koja cura? -Ona s kojom si bio u ulici "Wusi".
Nikad te nisam vidjela sretnijeg. Fotografirali ste se. -Radimo zajedno.
Ona radi fotografije za moje recenzije. -Fotografije su sjajne.
Tata ima curu! -Čak skida i tvoj naglasak!
Bez greške. -Bez greške.
Jednom je došao u Peking,
istražio je pozornika koji se bavio njegovim slučajem. -Zašto?
Htio je razjasniti neke stvari. Rekao je da je pozornik drag čovjek.
Zar nije dobio godinu u logoru? - Tvoj je otac negirao optužbu.
To je tada bio ozbiljan zločin. Pozornik je bio blag prema njemu.
Zar nije pio? -Jest.
Zato mu je bilo teže pobiti optužbu.
Bilo je to "uznemiravanje pod utjecajem".
Jesu li se ikad susreli uživo?
Pozornik je rekao da ga je žena pokušala naći.
Nije bila sigurna da je počinitelj tvoj otac.
Ali tijekom rekonstrukcije nije znala što se događa
i odmah je optužila tvog oca.
Bilo joj je krivo i pokušala je kontaktirati tvog oca.
A onda? -Nisu ga mogli naći, pa su nazvali tvoju majku.
Ona je samo vikala da su odavno razvedeni i da je više ne zovu.
Dakle, moj se otac nikad nije suočio s tom ženom?
Dok je tvoj otac potražio pozornika, žena je već bila umrla.
Tako je to završilo. -Ja sam se našao s pozornikom. -I?
Dementan je. -Zašto mi nisi ranije rekao?
Tek sam saznao. Nisam mogao ništa reći a da ne provjerim.
Odgovoran sam za tvoju obitelj.
Sada sve znaš.
Moja sestra... Vidjela nas je zajedno u ulici "Wusi".
I? -Ti i ona imate isto ime.
Wenhui. -Da.
To objašnjava sve.
Napustila si Beidaihe s pet godina. Koliko je prošlo?
20 godina.
Pretpostavljam da se ne sjećaš svog doma.
Sjećam se. Jasno ga se sjećam.
Kakav je bio?
Potpuno drukčiji od tvoga. -Molim?
Nije bio poput bolnice.
Vidiš to? -Što to? - Čovjek pušta zmaja.
I? -To je moj otac.
Hajmo ga pozdraviti. -Nemoj.
Idem. -Ako učiniš to, odlazim. -Onda otiđi.
Zdravo. -Zdravo.
Zvučite kao Pekinžanin. - A ti? -Rođena sam ovdje.
Ali preselila sam se u Guangdong kao dijete. -Ovdje si rođena?
Guangdong je daleko, nikad nisam bio tamo.
Smetam li vam?
Ti si fotografkinja? - Moglo bi se reći.
Ako ti budem smetao, samo reci. Zmaja mogu puštati bilo gdje.
Previše ste pristojni. -Ti prema meni nemoj biti previše pristojna. -Neću.
Kada ste prvi put puštali zmaja? -U svojim tridesetima.
Nakon što sam dobio sina. Tražio sam načine da se igram s njim
i izabrao sam puštanje zmaja. -Zašto baš to?
Tada smo živjeli blizu "Tiananmenskog trga".
Tamo bi se navečer mogli vidjeti raznorazni zmajevi u zraku.
Osjetili biste vjetar u zmajevoj uzici. Zabavno je.
A vaš sin? Je li i on volio puštati zmaja?
Ne znam. Možda ne toliko.
Ali ja sam se navukao na to. -Vidim.
Tamo je, pored brodogradilišta, bilo sirotište.
Znam, davno su ga premjestili.
Čujem da će ga srušiti.
Poslana sam tamo nakon rođenja.
S pet godina me posvojila obitelj iz Guangdonga.
Mogu li vas pitati čime ste se bavili?
Bavio sam se abakom. -Molim?
Bio sam računovođa.
Reci mi iskreno. Nema smisla išta negirati.
Doista je nisam pipnuo.
Zar se nisi mogao nagoditi? -Da.
Ali nisam mogao priznati nešto što nisam učinio. -Zar nisi pio?
Jesam. Ali svejedno, nisam takav čovjek.
Podnosiš li alkohol? -Ne baš.
Pio si.
Sjećaš li se što se dogodilo?
Ne baš bistro.
Vrtjelo mi se. Ne sjećam se. -Eto ga na!
Nitko te nije tjerao da lažeš. Samo moraš zaviriti u svoju dušu.
Možeš li iz dubine duše reći da nikad nisi osjetio taj nagon?
Duboko u duši... Ne mogu zasigurno reći
da su moje misli uvijek bile čiste.
Što više budeš istraživao svoju dušu, više ćeš se mijenjati.
Vrati se. Nastavi s ispovijedanjem.
Koliko je sati?
Hvala ti što si me posjetio.
Što misliš o mami? - Zahvalan sam joj.
Da me nije izbacila,
ti i tvoja sestra ne biste imali živote koje danas imate.
Ne misliš da je bilo nepravedno?
Nepravedno... Previše.
Nije dobro piti. I ti bi trebao manje piti.
Tata, voliš li plesanje u paru?
Volim ga gledati, ali ne i plesati.
Tata, možeš li ustati?
Tata, žile ti izgledaju kao gliste.
To si govorio kad si bio mali.
Tata, Smiley me podsjeća na tebe. -Molim?
Dobro joj ide matematika.
Tata, zašto nemaš mobitel?
Fiksni mi je dovoljan. Ne treba mi mobitel.
Tata, voliš li Shangguan Yunzhu? -Da.
Zašto si odlučio živjeti ovdje?
Dok si učio hodati, doveo sam te ovamo.
Nije ni čudo! - Molim? -Ništa.
Još nisi mogao sročiti pune rečenice.
Ali onda si vidio more i rekao si te riječi jasno i glasno:
"Ovo je moj dom." To me zapanjilo. -Zato si ovdje?
Halo? Zašto me odjednom zoveš?
Jesi li u blizini? U redu. Izaći ću.
Rijetko dolaziš. Što je? Razgovarajmo unutra.
Ne, ne želim da ljudi svašta govore. -Pretjerano si oprezna.
Nisi li u školi bio najbolji prijatelj s Muom?
Da, i? -Je li ti rekao da smo se spetljali?
Pa... Ne sjećam se detalja.
Držao je to u tajnosti.
To se dogodilo prije njegova odlaska u Pariz.
Vas dvoje biste bili sjajan par. Zašto nisi pošla za njim?
Za njim?
Bio je kukavica. Nemam dobro mišljenje o njemu.
Da razgovaram s njim u tvoje ime? -Što se tu ima za reći?
Došla sam ti reći da je jutros počinio samoubojstvo.
Kako si se vratila? -Vlakom. - Jesi li uzrujana? -Nisam.
Zašto si izašao tako odjeven? - Svratila je stara školska kolegica.
Ispratio sam je i odmah došao ovamo.
Osloboditi svoj duh? - Lu Xun je nekad živio ovdje.
U ovoj zgradi.
Koje je njegovo djelo imalo najveći utjecaj na tebe?
"U mom dvorištu postoje dva drva.
Jedno je drvo žižule, a drugo je isto drvo žižule."
"Jesenja noć" Lua Xuna.
TRAŽIMO TALENTIRANE LJUDE IZ KINE
Tata, ne požuruj me, želim gledati.
Tata, nije li ovo bio sjajan potez?
Hej, momci, nije li ova cura krasna?
Povela je tatu da gledaju šah. Da su naše žene ovdje,
psovale bi nas. - Mlatila bi te papučom.
To je sigurno. -Ne, nisam njezin otac.
Tata, što to govoriš? - Čovječe, pretjeruješ.
Kći ti očito voli gledati šah. Ako ti ne voliš, nije problem.
Ali ne možeš se odreći svoje kćeri. Krasna je, zar ne?
Kakav si ti to čovjek? - Ne podnosim takve tipove.
Nikad me nisi htio. Sad si me konačno priznao,
ali uskraćuješ mi? - Kakav je to čovjek?
Pokvarenjak. To se odmah vidi. Nije li tako?
Izgleda kao taj tip čovjeka.
Dosta! Ponekad se tako osjećamo. Ja to predobro znam.
Mlada damo, idi sa svojim ocem.
Ako ne želiš gledati, hajmo.
Momci, koji vam je vrag? Radije pogledajte sebe!
Odnosite se dobro prema svojim ženama i djeci.
Igrajmo šah. -Hajmo.
DOMAĆA KUHINJA
Ljutiš se na mene? -Ne.
Ali ljutiš se! -Nema veze.
Dobra si glumica.
Oprosti. -Zaboravi.
Nisam navikao da mi pokazuješ poštovanje.
U redu. Otiđimo iz pristojnosti.
Otišao sam do zgrade koju si spomenula. Napuštena je.
Jesi li stao pred divlji cvijet? -Kako si znala?
"Beihua". Cvijet Beidaihea. - O čemu to govoriš?
Sigurno si me potajno promatrala.
Tvoj otac. Prilično je uljudan.
O čemu ste razgovarali? - O ničem posebnom.
Gledala sam ga kako pušta zmaja.
Ali način na koji je on uljudan je drukčiji od tvog.
Nemoj previše piti.
Ako nastavim piti, možda zaplačem. - Je li se danas nešto dogodilo?
Nešto dobro.
Dok sam bila kod mora, nazvala me moja prva ljubav.
Iz Pariza? -Da.
On mi je ljubav iz djetinjstva.
Prije par godina, prevario me i ostavio.
Obećala sam si da ga više nikad neću vidjeti.
Ali onda me nazvao.
U suzama, sav potresen. Rekao je da mu je cura pobjegla s drugim.
Ostani pribrana.
Htio je da mu budem cura za utjehu! Dovraga s pribranošću!
Uopće nema poštovanja.
Rekao je da bismo se trebali pomiriti. -Što si mu odgovorila?
Složila sam se s njim, glupača.
Upravo putuje ovamo. Sutra slijeće u Peking.
Trebala bi razmisliti o tome.
Možda nisam spomenula, ali on je siroče.
Siroče? -Da. Siroče.
Ti i ne znaš što je siroče, zar ne?
Gdje su naše sjene? - Sjene? -Pogledaj.
Mačka ima sjenu.
Ulična svjetiljka baca sjenu.
Ali gdje su naše?
Možda... Možda su naše sjene ostale u Beidaiheu.
Mogu li te zagrliti?
Smiley, nedostaje ti mama. Zašto je onda ne posjetiš?
Možda sam vidjela stvari koje mama nije htjela da vidim.
Zašto govoriš tako tajanstveno? - Zanima te što sam vidjela?
Ne. -Vjerujem baki. - Što je baka rekla?
Baka mi je rekla da uvijek budem dobra prema tati.
Dobar savjet. -Tatice, leti li moj zmaj više od ostalih?
Da. Smileyn zmaj uvijek leti više od drugih.
Odmotaj uzicu i pusti da leti još više. Da, polako.
Želim vam oboma iskrenu sreću. -Sestrično, voliš se šaliti.
Jesam li se šalila?
RETROSPEKTIVA SHANGGUAN YUNZHU
Što je s Ouyang? Nisi je nazvao? -Mlada je.
Vjerojatno ima svog posla.
Misliš da sam ja stara? - Oprosti, nisam tako mislio.
Kako si onda mislio?
Jutros je svratila. -Sama?
Ne. S prijateljem iz Pariza.
Sa svojim bivšim dečkom. - Glasine se brzo šire.
Čuo sam da ti je njezin bivši bio cimer.
Mogu li te pitati nepristojno pitanje?
Može pristojno?
Jeste li spavali zajedno?
Skoro. -Oprosti.
Moji su preci doista pomogli izgraditi "Bijelu Dagobu".
Nisam se šalila.
Nan Ji ti je nadimak. Kako ti je pravo ime?
Siqin Gaowa.
Onda si Mongolka.
Ovdje smrdi na alkohol. Zašto još spavaš?
Sestro... Zašto si ovdje?
Imam novost za tebe. -Što je?
Smileyna mama je u bolnici. -Čuo sam.
Potvrdili su da je rak. -Rak?
Četvrti stadij. Trebao bi je posjetiti.
Sinoć sam sanjala Gua Yunlaia. Zalijevao je naše drvo.
Prije incidenta, smatrala sam ga najboljim ocem na svijetu.
Jesi li razmišljala o oprostu?
Da prije nije bio toliko dobar, razmislila bih.
Ne znam kako da se izrazim.
Zbog toga sam izgubila vjeru u ljude.
Ne znam zašto, ali osjećam da sve više postajem kao tata.
Previše razmišljaš. Moraš biti jak.
Sestro... Želim te zagrliti.
SVEUČILIŠNA BOLNICA U PEKINGU
G. Gu? -Da.
Ja sam Zhang Xinmin. Uđite, molim vas.
Došao si! Vani jako sniježi.
Vidio sam tek kad sam krenuo ovamo. Hladno vrijeme za proljeće.
Kako si? -Dobro.
Ovo je Zhang Xinmin. - Upoznali smo se.
Možeš li nakratko izaći? Želim razgovarati sa Smileynim ocem.
U redu.
Kako je Smiley? -Dobro.
Mogu je dovesti sljedeći put. -Nipošto.
Drago mi je da je kod tvoje sestre.
Hajmo nekamo gdje ima više svjetla. Mogu sama.
Ležim cijeli dan.
Sjedni.
Mogu li ti kako pomoći? - Opet si previše pristojan.
Neki sam dan čitala tvoje članke. One o hrani.
Talentiran si. - Pišem o nebitnim stvarima.
Pišeš li još uvijek pjesme? -Nisam dugo.
Sada se bavim samo hranom. - Nema ništa loše u tome.
Šteta što nemam apetita.
Gu Cheng je rođen ovdje, znaš? -Znam.
I ti si rođen ovdje.
Nažalost, ja ću ovdje umrijeti.
Nemoj previše razmišljati. Nastavi s kemoterapijom, ima nade.
Još uvijek živiš u maminoj kući? -Da.
Tada sam te žestoko napala.
Izbacila sam te.
Jesi li dobro financijski? -Nije loše.
U maminoj sam staroj sobi. Druga je soba iznajmljena.
Neću izgladnjeti, ne brini.
Ponovno si previše pristojan.
Previše pristojnosti gradi zid između ljudi.
Daj mi svoje naočale. - Molim? -Daj mi ih.
Ja sam tebe prva prevarila, jesi li znao to? -Znao sam.
Je li te bilo briga? - To je stvar prošlosti.
To više nije bitno.
Ali meni je bitno.
Kad sam bila trudna sa Smiley, nisam te voljela.
Zato, kad se rodila, ni njoj nisam mogla dati svoju ljubav.
Ja sam loša majka.
Hvala ti što si je posjetio. -To mi je dužnost. Kažu da poučavaš korejski.
Da, korejski. -Čujem da bolje govoriš korejski nego kineski.
Dobro govorim kineski.
Možeš li reći nešto na korejskom? Makar jednu riječ.
Zašto? -Samo želim čuti.
"Sarang". - Što to znači? -Ljubav.
Sa... -Sarang. -Sarang.
Idem.
Čekaj.
Postoji riječ na ujgurskom koja zvuči identično.
Što ona znači? -Budala.
MEDIATRANSLATIONS